เอริก ลาเมลา

เอริก มานูเอล ลาเมลา (; เกิด 4 มีนาคม ค.ศ. 1992) เป็นอดีตนักฟุตบอลอาชีพชาวอาร์เจนตินาที่เล่นในตำแหน่งกองกลางตัวรุกและปีกขวา

เขาเริ่มต้นอาชีพกับรีเบร์เปลต ต่อมาในปี ค.ศ. 2011 เขาย้ายไปโรมา ด้วยค่าตัว 12 ล้านยูโร หลังจากผ่านไปสองฤดูกาลในเซเรียอา เขาย้ายไปเข้าร่วมทอตนัมฮอตสเปอร์ด้วยค่าตัว 25.8 ล้านปอนด์ เขาลงเล่น 257 นัด และทำ 37 ประตูให้กับสโมสร พาทีมเป็นรองแชมป์ ยูฟ่าแชมเปียนส์ลีกในฤดูกาล 2018–19 ในเดือนกรกฎาคม ค.ศ. 2021 เขาย้ายร่วมทีมเซบิยา ซึ่งเป็นส่วนหนึ่งในข้อแลกเปลี่ยนการซื้อตัว บรายัน ฆิล ของสเปอร์ ลาเมล่าประกาศเลิกเล่นฟุตบอลอาชีพในปี ค.ศ. 2025

นอหจากนี้เขาลงเล่นให้กับทีมชาติอาร์เจนตินาชุดใหญ่มาตั้งแต่ปี ค.ศ. 2011 และเคยพาอาร์เจนตินาคว้ารองแชมป์โกปาอาเมริกา 2015 ที่ประเทศชิลี และโกปาอาเมริกาเซนเตนาริโอ ที่สหรัฐ

 ทีมชาติ 
ลาเมลาลงเล่นให้กับทีมชาติอาร์เจนตินา รุ่นอายุไม่เกิน 20 ปี ในการแข่งขันฟุตบอลโลกเยาวชนอายุไม่เกิน 20 ปี 2011 โดยเขาทำได้สามประตูจากการลงเล่นสี่นัด

เขาลงเล่นนัดแรกให้กับทีมชาติชุดใหญ่เมื่อวันที่ 25 พฤษภาคม ค.ศ. 2011 ในนัดกระชับมิตรพบกับปารากวัย

ต่อมาวันที่ 3 กันยายน ค.ศ. 2014 ลาเมลายิงประตูแรกในนามทีมชาตินัดที่อาร์เจนตินาเอาชนะเยอรมนี 4–2 และในเดือนพฤษภาคม ค.ศ. 2015 ลาเมลาถูกเลือกติดทีมชาติโดยเคราร์โด มาร์ตีโน ในการแข่งขันโกปาอาเมริกา 2015 ที่ประเทศชิลี

ในปี ค.ศ. 2016, ลาเมลาถูกเลือกติดทีมชาติอีกครั้ง ในการแข่งขันโกปาอาเมริกา 2016 เขาเป็นส่วนหนึ่งที่พาอาร์เจนตินาไปถึงรอบชิงชนะเลิศ เขาลงเล่นในรอบแบ่งกลุ่มทุกนัด และยิงประตูในนัดที่ชนะโบลิเวีย 3–0 จากฟรีคิก ต่อมาก็ยิงประตูในรอบก่อนรองชนะเลิศ นัดที่ชนะเวเนซุเอลา 4–1 โดยนัดนั้นเขาลงมาเป็นตัวสำรอง และในรอบชิงชนะเลิศ นัดที่พบกับชิลี เขาลงเล่นในฐานะตัวสำรอง โดยลงมาในนาทีที่ 111 ช่วงต่อเวลาพิเศษ สุดท้ายชิลีเป็นฝ่ายชนะลูกโทษ 4–2

 ประตูในนามทีมชาติ 
 #  วันที่  สนาม  คู่แข่ง  ประตู  ผล  การแข่งขัน 1.  3 กันยายน ค.ศ. 2014 Esprit Arena, ดึสเซิลดอร์ฟ, เยอรมนี    2–0  4–2  กระชับมิตร 2.  14 มิถุนายน ค.ศ. 2016 เซนจูรีลิงค์เฟร็ด, ซีแอตเทิล, สหรัฐ    1–0  3–0  โกปาอาเมริกาเซนเตนาริโอ 3.  18 มิถุนายน ค.ศ. 2016 สนามกีฬายิลเลตต์, ฟอกซ์โบโร, สหรัฐ    4–1  4–1  โกปาอาเมริกาเซนเตนาริโอ

 เกียรติประวัติ 
 สโมสร 
โรมา
 โกปปาอีตาเลีย: รองชนะเลิศ 2012–13

ทอตนัมฮอตสเปอร์
 ฟุตบอลลีกคัพ: รองชนะเลิศ 2014–15, 2020–21
 ยูฟ่าแชมเปียนส์ลีก: รองชนะเลิศ 2018–19

 ทีมชาติ 
อาร์เจนตินา
โกปาอาเมริกา: ชนะเลิศ 2015, 2016

 บุคคล 
 แอสซิตส์สูงสุดในอีเอฟแอลคัพ: 2016–17
 ผู้ทำประตูยอดเยี่ยมในพรีเมียร์ลีก: ประจำเดือนมีนาคม ค.ศ. 2021
 ผู้ทำประตูยอดเยี่ยมในพรีเมียร์ลีก: ประจำฤดูกาล 2020–21

 อ้างอิง 

 แหล่งข้อมูลอื่น 

 เอริก ลาเมลา ที่เว็บไซต์สโมสรฟุตบอลทอตนัมฮอตสเปอร์


หมวดหมู่:บุคคลที่ยังมีชีวิตอยู่
หมวดหมู่:บุคคลจากบัวโนสไอเรส
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นกลุบอัตเลติโกริเบร์เปลต
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในโกปาอาเมริกาเซนเตนาริโอ